stanford-oval/wikipedia huggingface dataset:
Alexandra Mueller
Aiheesta muualla

Alexandra Mueller WTA:n sivuilla (englanniksi)
Alexandra Mueller ITF:n sivuilla (englanniksi)
Ali Traoré

| Ali Traoré |
| --- | --- |
 Ali Traoré
Henkilötiedot
Koko nimi:  Ali Traoré
Syntynyt: 28. helmikuuta 1985 (ikä 39) Abidjan, Norsunluurannikko
Kansalaisuus:   Ranska
Koripalloilija
Pelipaikka:  Sentteri
Pituus:  208 cm
Paino:  113 kg
NBA-varaus:  ei varattu 2007
Pelaajaura
Yliopistojoukkueet
2004–2005:   College of Southern Idaho
Seurajoukkueet
2001–2004 2005 2005–2006 2006–2008 2008–2010 2010–2011 2011–2012 2013 2013 2014 2014–2015 2015–:   ASVEL Lyon-Villeurbanne  UJAP Quimper 29  Chorale Roanne Basket  STB Le Havre  ASVEL Lyon-Villeurbanne  Pallacanestro Virtus Roma  BK Lokomotiv Kuban  ALBA Berlin  JSF Nanterre  Amchit Club  Strasbourg IG  CSP Limoges
Maajoukkueet
:   Ranska
Aiheesta muualla
FIBA
| Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Maa:   Ranska> Miesten koripallo. |
| --- | --- | --- | --- |
|  Hopeaa | Liettua 2011 |  |  |
Ali Traoré (s. 28. helmikuuta 1985 Abidjan, Norsunluurannikko) on ranskalainen koripalloilija.
Sentterinä pelaava Traoré on pelannut pääasiassa kotimaassaan, jossa voitti Ranskan mestaruuden vuonna 2009. Hän on edustanut myös muun muassa italialaisia ja venäläisiä pääsarjajoukkueita.
Ranskan maajoukkueessa Traoré on saavuttanut EM-hopeaa Liettuasta 2011. Lontoon kesäolympialaisissa 2012 hän sijoittui Ranskan joukkueessa kuudenneksi.
Alfonso López Pumarejo

| Alfonso López Pumarejo |
| --- | --- |

Kolumbian 14. ja 16. presidentti
 7. elokuuta 1934 – 7. elokuuta 1938  
Edeltäjä:  Enrique Olaya Herrera
Seuraaja:  Eduardo Santos
 7. elokuuta 1942 – 7. elokuuta 1945  
Edeltäjä:  Eduardo Santos
Seuraaja:  Mariano Ospina Pérez
Henkilötiedot
Syntynyt: 31. tammikuuta 1886 Honda, Kolumbia
Kuollut: 20. marraskuuta 1959 (73 vuotta) Lontoo, Yhdistynyt kuningaskunta
Tiedot
Puolue:  Kolumbian liberaalipuolue
Alfonso Lopez Pumarejo (31. tammikuuta 1886–20. marraskuuta 1959) oli kolumbialainen liberaalipuolueen poliitikko. Hän toimi maansa presidenttinä kaksi kertaa, 1934–1938  ja 1942–1945. López uudisti radikaalisti maataloutta, koulutusta ja verotusta. Uudistusten seurauksena kahvista saadut tulot ja viennin määrä kasvoivat ja teollistuminen ja talouskasvu saivat vauhtia.
Lopezin poika Alfonso López Michelsen oli presidentti 1970-luvulla.
Alexandra Nice

Alexandra Nice
Alexandra Nice, oikealta nimeltään Aleksandra Groth (s. 31. lokakuuta 1972 tai 1976, Gdynia) on puolalaissyntyinen pornonäyttelijä.
Nice muutti 19-vuotiaana Yhdysvaltoihin ja opetti työkseen yhdysvaltainpuolalaisille lapsille puolan kieltä. Hän vaikutti pornoalalla vuosina 1995–2004 ja on nyt vetäytynyt Boca Ratoniin, Floridaan. Yhteensä hän on esiintynyt yli kahdessasadassa pääasiassa hardcore-tyylisessä pornoelokuvassa ja Penthousen sivuilla.
Kunniamaininnat

XRCO Awards 2000: ehdokkuus luokissa Orgasmic Oralist ja Paras nainen-nainen seksikohtaus.
Alemannimurteet

| Alemannimurteet |
| --- | --- |
Oma nimi:  Alemannisch,  Alemannische Dialekte
Tiedot
Alue:  Saksa, Sveitsi, Itävalta, Ranska, Italia, Venezuela
Puhujia:  n. 10 miljoonaa
Kirjaimisto:  latinalainen, muutamilla muokkauksilla
Kielitieteellinen luokitus
Kielikunta:  indoeurooppalaiset kielet
Kieliryhmä:  germaaniset kielet länsigermaaniset kielet yläsaksalaiset kielet
Kielikoodit
ISO 639-3:  SWG WAE GCT GSW SWG WAE GCT
 Ohje 
Alemannimurteiden levinneisyys
Alemannimurteet eli länsiyläsaksalaiset murteet ovat Saksan lounaisosissa, Sveitsissä, Itä-Ranskassa, Itävallassa, Liechtensteinissa ja Pohjois-Italiassa puhuttavia saksan kielen murteita. Alemannimurteisiin luetaan muiden muassa elsassi ja sveitsinsaksa.
Alemannimurteiden nimitys tulee alueella muinoin eläneestä alemannien germaaniheimosta.
Aiheesta muualla

Wikipedia alemannimurteella
Alex Tagliani

Alex Tagliani vuonna 2014
Alexandre "Alex" Tagliani (s. 18. lokakuuta 1973 Lachaie, Quebec) on kanadalainen kilpa-autoilija.
Tagliani on vuodesta 2000 lähtien ajanut IndyCar-sarjassa ja sen edeltäjässä ChampCar-sarjassa. ChampCarissa hän on voittanut yhden kilpailun kaudella 2004.
Kaudella 2001 Saksan osakilpailussa Lausitzringillä Tagliani törmäsi täydellä vauhdilla radalla poikittain olleeseen Alex Zanardin autoon. Onnettomuuden seurauksena Zanardin molemmat jalat jouduttiin amputoimaan.
IndyCarin lisäksi Tagliani on kilpaillut myös NASCARin alemmissa luokissa, sekä muutaman kilpailun ajan V8 Supercars -sarjassa Australiassa.
Agnė Čepelytė

| Agnė Čepelytė> Henkilötiedot |
| --- | --- |
Syntynyt: 1. joulukuuta 1995 (ikä 28)
Kansalaisuus:   Liettua
Tennispelaaja
Kätisyys:  oikea
Kaksinpeli
Paras sijoitus:  1 090  (25. toukokuuta 2015)
Voitot/tappiot:  22–26
Nelinpeli
Paras sijoitus:  
Voitot/tappiot:  15–16
Aiheesta muualla
ITF
WTA
Agnė Čepelytė (s. 1. joulukuuta 1995 Panevėžys) on liettualainen tennispelaaja. Čepelytė edusti Liettuaa Fed Cupissa ensimmäisen kerran vuonna 2013.
Aiheesta muualla

Agnė Čepelytė WTA:n sivuilla (englanniksi)
Agnė Čepelytė ITF:n sivuilla (englanniksi)
Alessandro Golinucci

Alessandro Golinucci (s. 10. lokakuuta 1994) on sanmarinolainen jalkapalloilija, pelipaikaltaan keskikenttäpelaaja. Hän on edustanut seuratasolla Sammauresea, Tropical Corianoa, Carli Pietracutaa ja helmikuusta 2021 alkaen Virtusta. Golinucci on pelannut kesäkuun 2023 loppuun mennessä San Marinon maajoukkueessa 43 maaottelua maaliskuusta 2015 alkaen.
Myös Alessandro Golinuccin veli Enrico Golinucci on maajoukkuejalkapalloilija.
Alessandro Marzuoli

| Henkilötiedot |
| --- | --- | --- |
Syntymäaika: 26. helmikuuta 1984 (ikä 40)
Syntymäpaikka:  Pescara, Italia
Pelipaikka: maalivahti
Pituus: 184 cm
Paino: 78 kg
Seura
Seura: AC Oulu
Alessandro Marzuoli on (s. 26. helmikuuta 1984) italialainen jalkapalloilija, joka edustaa oululaista AC Oulua.
Almir dos Santos

| Mitalit> Maa:  Brasilia.Miesten yleisurheilu.Sisäratojen MM-kilpailut  | Mitalit> Maa:  Brasilia.Miesten yleisurheilu.Sisäratojen MM-kilpailut  | Mitalit> Maa:  Brasilia.Miesten yleisurheilu.Sisäratojen MM-kilpailut  | Maa:  Brasilia> Miesten yleisurheilu. |
| --- | --- | --- | --- |
|  Hopeaa | Birmingham 2018 | kolmiloikka |  |
Almir dos Santos (s. 4. syyskuuta 1993) on brasilialainen kolmiloikkaaja.
Dos Santos kilpaili yleisen sarjan arvokilpailuissa ensimmäisen kerran Etelä-Amerikan-mestaruuskilpailuissa 2017 ja sijoittui pituushypyssä viidenneksi myötätuulituloksella 751 cm. Aiemmin samana vuonna hän teki pituushyppyennätyksensä 796 cm mutta on sen jälkeen keskittynyt kolmiloikkaan. Vuonna 2018 hän saavutti sisäratojen MM-kilpailuissa hopeaa tuloksella 17,41 m. Toukokuussa 2018 hän hyppäsi Ranskassa ulkoratojen ennätyksensä 17,53 m, ja helmikuussa 2019 hän paransi Yhdysvalloissa sisäratojen ennätyksensä 17,46 metriin.
Vuoden 2019 arvokilpailuissa dos Santos sijoittui Pan-Amerikan kisoissa neljänneksi tuloksella 16,70 m ja Dohan MM-kilpailuissa sijalle 12 tuloksella 15,01 m hypättyään karsinnassa tuloksen 16,92 m. Vuonna 2021 kilpailluissa Tokion olympialaisissa hän jäi karsintaan tuloksella 16,27 metriä. Helmikuussa 2022 dos Santos saavutti Etelä-Amerikan sisäratojen mestaruuskilpailuissa hopeaa ja toukokuussa hän sijoittui Ibero-Amerikan mestaruuskilpailuissa neljänneksi; molemmissa hänen tuloksensa oli 16,59 m. Eugenen MM-kilpailuissa 2022 hän sijoittui seitsemänneksi tuloksella 16,87 m. Hän voitti kolmiloikan Etelä-Amerikan-mestaruuden 2023 tuloksella 17,24, mutta karsiutui samana vuonna loppukilpailusta Budapestin MM-kilpailuissa.
Pariisin olympialaisissa 2024 dos Santos sijoittui kolmiloikan loppukilpailussa 11:nneksi tuloksella 16,41. Kilpailun päätyttyä hän kosi tyttöystäväänsä stadionyleisön edessä.
Dos Santos on voittanut kolmiloikassa Brasilian-mestaruuden vuosina 2019, 2022 ja 2023.
Aisha Campbell

| Aisha Campbell |
| --- | --- |

Näyttelijä(t):  Karan Ashley "Sicily" (nuori Aisha Campbell)
Ensi- esiintyminen:  The Ninja Encounter, Osa 1 (Mighty Morphin Power Rangers)
Viimeinen esiintyminen:  Hogday Afternoon, Osa 2 (Mighty Morphin Alien Rangers)
Henkilötiedot
Status:  Lopettanut
Sukupuoli:  Nainen
Kotipaikka:  Angel Grove
Suhteet
Vanhemmat:  Mr. Campbell (isä) Mrs. Campbell (äiti)
Infobox OKNimi-testi OK: 
Aisha Campbell on kuvitteellinen henkilö Power Rangers -universumissa. Hän oli yksi päähenkilöistä televisiosarjassa Mighty Morphin Power Rangers sen toisella ja kolmannella tuotantokaudella ja sitä seuranneessa minisarjassa Mighty Morphin Alien Rangers. Häntä näytteli Karan Ashley.
Aisha oli energisyytensä ja eloisuutensa ansiosta aina valmiina toimimaan Power Rangerina. Hänen esiäitinsä, neiti Alicia, oli toiminut kauan sitten Maan ensimmäisenä Keltaisena Power Rangerina.
Hahmon historia > Mighty Morphin Alien Rangers

Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa Mighty Morphin Alien Rangers hetkeksi Maata puolustamaan kutsuttiin Aquitar-planeetan Power Rangerit. Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Aishan ninjakolikko oli siten tuhoutunut ja voimakolikko käyttökelvoton lähti nuori Aisha etsimään portaalin läpi yhtä Zeokristallin palasista.
Aishan tutkimusmatka johti hänet afrikkalaiseen kylään, jonka lähistöllä asuneet eläimet olivat alkaneet hyökätä oudon kulkutaudin takia kyläläisten kimppuun. Nuori Aisha tapasi Tanya Sloanin, joka pelasti hänet leijonan hyökkäykseltä. Tanya johdatti Aishan kylänvanhimpana toimineen Ashallan luo, joka kertoi olevansa Aishan isotäti. Aisha sai myös Zeokristallin palasensa häneltä. Sen sijaan, että Aisha olisi palannut keltaiseksi rangeriksi hän päätti jäädä Afrikkaan, sillä hän toivoi aiemman kokemuksensa eläinsuojakeskuksella auttavan kulkutaudin parantamisessa. Tanya suostui lähtemään Aishan tilalla Angel Groveen Zeokristallin palan kanssa. Zordon huomautti, että Aishan tekemä valinta muuttaisi koko Aishan perheen historiaa, jotta hänen perheensä voisi liittyä häneen Afrikassa ajan palattua normaaliksi. Kun Zeokristalli palautti Maan oikeaan aikaan rangerit näkivät komentokeskuksensa katselupallosta Aishan muuttuneen myös takaisin oikean ikäiseksi.
Hahmon historia > Power Rangers Zeo

Aisha lähetti myöhemmin Tanyalle kuoren. Kuoren sisällä olleessa kirjeessä Aisha kirjoitti Ashallan pyytäneen häntä lähettämään Tanyalle erityisen avaimen, jonka Tanyan vanhemmat olivat halunneet hänen saavan. Avain sopi muinaiseen Auric-patsaaseen, josta vapautui jättimäinen olento Auric the Conqueror. Kuoressa oli myös Tanyan vanhemmille kuuluneiden tavaroiden joukosta löytynyt kartta. Kartan avulla Tanya onnistui pelastamaan kadonneet vanhempansa.
Aiheesta muualla

Power Rangersin viralliset sivut (englanniksi)
Aisha Campbell rangercentral.comissa (englanniksi)
Televisiosarjan Power Rangers hahmot merkitty niiden ensiesiintymisen mukaan
| --- | --- |
 :  Zordonin aikakausi:
I:  Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver
II:  Rocky DeSantos • Adam Park • Aisha Campbell
III-IV:  Katherine Hillard • Aquitarin Rangerit • Tanya Sloan • Trey of Triforia
V-VI:  Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane
 :  Zordonin jälkeiset kaudet:
VII-X:  Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit
XI–XVII:  Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit
XIX-XX:  Samurai Power Rangerit • Megaforce Power Rangerit
 :  Muut hahmot:
 :  Sivuhahmot • Bulk ja Skull
Alexander Salák

| Alexander Salák |
| --- | --- |

Henkilötiedot
Syntynyt: 5. tammikuuta 1987 (ikä 37) Strakonice, Tšekkoslovakia
Kansalaisuus:   Tšekki
Jääkiekkoilija
Lempinimi:  Sally, Alex, Allu (Suomessa)
Pelipaikka:  maalivahti
Hanska:  vasen
Pituus:  188 cm
Paino:  86 kg
Pelaajaura
Pääsarjaura:  2007–
Aik. seurat:  Jokipojat (Mestis) TPS (SML) Florida Panthers (NHL) Rochester Americans (AHL) Färjestads BK (SEL) Rockford IceHogs (AHL)  SKA Pietari (KHL) HK Sibir Novosibirsk (KHL) Lokomotiv Jaroslavl (KHL) Dinamo Riika (KHL) HC Sparta Praha (ČEL) Djurgårdens IF (SHL)
Alexander Salák (s. 5. tammikuuta 1987 Strakonice, Tšekkoslovakia) on tšekkiläinen jääkiekkomaalivahti.
Salák on pelannut Tšekin nuorten maajoukkueissa ja lähti vain 19-vuotiaana Suomeen hakemaan kokemusta ulkomailta. Salák pelasi kauden 2006–2007 Jokipoikien maalilla ja vakuutti monet taidoistaan ollen yksi Mestiksen parhaista maalivahdeista.
Kaudelle 2007–2008 Salák siirtyi TPS:n organisaatioon ja muodosti Juha Kuokkasen kanssa nuoren parivaljakon TPS:n maalinsuulle. Seuraavalla kaudella Salák nousi TPS:n selkeäksi ykkösvahdiksi. Joulukuussa 2008 Salák sai viiden ottelun pelikiellon rikottuaan erotuomarin koskemattomuutta KalPaa vastaan käydyssä ottelussa. Kaudeksi 2009–2010 Salák siirtyi NHL:ään Florida Panthersiin. Salák nousi Panthersin kokoonpanoon, kun ykkösmaalivahti Tomáš Vokoun loukkaantui. Pääosan kaudesta Salák pelasi Panthersin farmiseurassa, AHL-liigan Rochester Americansissa. AHL:ssä Salák pelasi hyvin, ja hänet valittiin pelaamaan kauden aikana AHL:n tähdistöotteluun. Salakin saatua kutsun Panthersin kokoonpanoon hän pääsi pelaamaan kaksi NHL-ottelua torjuntaprosentilla 85.
Kaudeksi 2010–2011 Salák siirtyi Panthersista lainalle Ruotsin Elitserienin Färjestadiin. Salák halusi saada ykkösmaalivahdin roolin, kun Pohjois-Amerikassa hän olisi todennäköisesti jäänyt Americansin kakkosmaalivahdiksi lupaavan Jacob Markströmin taakse. Helmikuussa 2011 hänen NHL-pelaajaoikeutensa kaupattiin Panthersilta Chicago Blackhawksiin. Samassa kaupassa myös Michael Frolík siirtyi Blackhawksiin, josta Panhers sai Jack Skillen, Hugh Jessimanin ja David Pacanin. Salák oli voittamassa ensimmäisen Ruotsissa pelatun kautensa päätteeksi Elitserienin mestaruutta.
Salák pelasi kauden 2011–2012 Blackhawksin farmijoukkueessa, AHL:n Rockford IceHogsissa. Hän torjui kauden aikana 21 ottelussa. Kauden jälkeen Blackhawks purki Salákin sopimuksen, ja pian sen jälkeen hän teki kaksivuotisen sopimuksen Färjestadin kanssa. Hänellä oli kaudella 2012–2013 Elitserienin runkosarjan paras torjuntaprosentti (93,9) ja päästettyjen maalien keskiarvo (1,61). Salákilla oli Färjestad-sopimuksessaan pykälä, joka mahdollisti siirtymisen kesken sopimuskauden KHL-liigaan. Hän teki toukokuussa 2013 kaksivuotisen sopimuksen SKA Pietarin kanssa.
Salák on edustanut Tšekkiä useissa jääkiekon EHT-turnauksissa. Vuonna 2013 hänet valittiin ensimmäistä kertaa Tšekin joukkueeseen jääkiekon maailmanmestaruuskilpailuihin.
Aiheesta muualla

Alexander Salák Eurohockey.com. (englanniksi)
Aavikon kone ja moottori

Aavikon kone ja moottori on Läjä Äijälän kokeellista elektronista industrialmusiikkia soittava kokoonpano, joka julkaisi kaksi yksipuolista 7″ singleä. Singlet julkaisi yhtyeen oma IKBAL-levymerkki. Yhtye toimi Torniossa ja oli aktiivinen vuosina 1979–1980. Yhtye on esiintynyt myöhemmin Avanto-festivaalien Avanto-yökerhossa Mocambossa torstaina 18. marraskuuta 2004.
Jäsenet

Läjä Äijälä
Pekka Ruth
Seppo Oförsagd
Teokset

"IKBAL Theme" – .41
"Karavaani" – 3.03
"Rakkaudella sinulle" – 2.43
Julkaisut

Karavaani (7" single, IKBAL 1979)
Rakkaudella sinulle (7" single, IKBAL 1980)
Karavaani / Rakkaudella sinulle (7" single, Joteski Groteskii / Vauva records 2014)
Julkaisut > Kokoelmilla

The Golden Greats Of IKBAL (CD, Bad Vugum 1995)
Passions of Läjä Äijälä (CD, Bad Vugum 2004)
Veli, sisko, kuulet kumman soiton: Avanto Compilation 2004 (CD, Avanto Recordings 2005)
More Arctic Hysteria / Son of Arctic hysteria: The Later Years of Early Finnish Avant-Garde (2CD, Siboney 2005)
Alessandro Maria Gottardi

Alessandro Maria Gottardi (30. huhtikuuta 1912 Venetsia – 24. maaliskuuta 2001) oli italialainen roomalaiskatolinen arkkipiispa. Hänet vihittiin papiksi Venetsian patriarkaattiin 1. heinäkuuta 1934 ja nimitettiin Trenton arkkipiispaksi 12. helmikuuta 1963. Piispaksi vihkiminen seurasi 24. maaliskuuta. Pääkonsekraattorina toimi Giovanni Urbani, jota avustivat Umberto Ravetta ja Giuseppe Olivotti.
Gottardi osallistui Vatikaanin toiseen kirkolliskokoukseen. Hän jäi eläkkeelle 7. joulukuuta 1987.
Almikit

| Almikit |
| --- | --- |
 Kuubanalmikki (Solenodon cubanus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Almikit Solenodontidae  Gill, 1872
Suku::  Solenodon  Brandt, 1833
Lajit 
 Kuubanalmikki (Solenodon cubanus)  Haitinalmikki (Solenodon paradoxus)  Solenodon arredondoi †  Solenodon marcanoi † 
Katso myös
   Almikit Wikispeciesissä   Almikit Commonsissa 
Infobox OKNimi-testi OK: 
Almikit (Solenodontidae) on nisäkäsheimo Soricomorpha-lahkossa. Heimoon kuuluu yksi suku, jossa on kaksi elossa olevaa lajia. Niiden lisäksi tunnetaan muutamia sukupuuttoon kuolleita lajeja.
Almikit muistuttavat päästäisiä. Niillä on pitkä ja rustoinen kuono, pitkä ja karvaton häntä, pienet silmät sekä karhea tummanruskea tai musta turkki. Almikit ovat 70–80 senttimetriä pitkä hännästä kuononkärkeen ja painavat noin yhden kilogramman.
Kaksi elävää almikkilajia ovat kuubanalmikki (Solenodon cubanus, aik. Atopogale cubana) Kuubassa ja Haitissa sekä haitinalmikki (Solenodon paradoxus) koko Hispaniolan saarella. Molemmat lajit ovat uhanalaistuneet uudisasukkaiden tuotua alueelle mangusteja, kissoja ja koiria. Haitinalmikki on miltei kuollut sukupuuttoon, sillä havainnot siitä ovat todella harvinaisia. Kuubanalmikkakin pidettiin sukupuuttoon kuolleena, kunnes elävä yksilö löydettiin vuonna 2003.
Almikkinaaraiden nännit sijaitsevat melkein takapuolessa. Lisäksi almikeilla on myrkyllistä sylkeä, jota erittyy alaleuan sylkirauhasista.
Abronia ammophila

| Abronia ammophila |
| --- | --- |
 Abronia ammophilan kukka.
Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Ihmekukkakasvit Nyctaginaceae
Suku::  Hiekkaverbenat Abronia
Laji::  ammophila
Kaksiosainen nimi
 Abronia ammophila  Greene 
Katso myös
   Abronia ammophila Wikispeciesissä   Abronia ammophila Commonsissa 
Infobox OKNimi-testi OK: 
Abronia ammophila on ihmekukkakasvien heimoon ja hiekkaverbenoiden sukuun kuuluva kasvi, jota kasvaa vain Yellowstonen kansallispuiston alueella.
Koko ja ulkonäkö

A. ammophila on monivuotinen kasvi, jonka pääjuuri talvehtii. Juuri on yleensä melko pystysuora ja jopa yli puoli metriä pitkä. Maavarsi sen sijaan kasvaa maanpinnan suuntaisesti, ja se kohoaa yleensä vain muutaman sentin maanpinnan yläpuolelle. Kukinnossa voi olla parikymmentä valkoista kukkaa, jotka ovat lyhyiden varsien päässä. Kasvin kukinta alkaa kesäkuun puolivälissä ja loppuu kylmän tulon aikaan kasvin jäätymiseen.
Levinneisyys ja elinympäristö

A. ammophila kasvaa vain Yellowstonen kansallispuistossa, Yellowstonejärven rannalla hiekkaperäisessä maastossa. Vuoden 1998 tutkimuksen mukaan kasvilta löydettiin neljä kasvupaikkaa Yellowstonejärven rannalta ja kaikkiaan 8 326 kasviyksilöä.
Aiheesta muualla

ITIS: Abronia ammophila (englanniksi)
United States Department of Agriculture (USDA): Abronia ammophila (englanniksi)
Flora of North America: Abronia ammophila (englanniksi)
Alankomaiden siirtomaat Intiassa

Hollannin Itä-Intian kauppakomppanian tehdas Hugli-Chuchurassa, Bengalissa vuonna 1665.
Alankomaiden siirtomaat Intiassa olivat olemassa 1600-luvun alusta aina 1820-luvulle saakka. Niiden yhteinen hallintokeskus oli niemimaan länsirannikolla sijaitseva Kochi.
Hollantilaiset perustivat ensimmäisen kauppa-asemansa Intiaan vuonna 1605. Alue julistettiin siirtomaaksi kolme vuotta myöhemmin. Hollannin Itä-Intian kauppakomppania perustettiin 1602 hoitamaan siirtomaiden hallintoa. Hollantilaisten siirtomaaomistukset laajenivat niemimaan itä- ja länsirannikolle, kunnes kiista siirtomaista johti konfliktiin Englannin kanssa. Britit miehittivät koko länsirannikkoa 1795–1818, minkä jälkeen Hollanti luopui virallisesti omistuksistaan. Loput Hollannin Intiasta liitettiin Brittiläiseen Intiaan vuonna 1825.
Luettelo siirtokunnista > Länsirannikkolla

Cranganore
Kochi
Pallippuram
Quilon
Cannanore
Kundapura
Kayamkulam
Ponnani
Luettelo siirtokunnista > Itärannikolla

Golkonda
Bimilipatnam
Jaggernaikpoeram
Daatzeram
Nagelwanze
Palakol
Masulipatnam
Petapoeli
Paliakatta
Sadras
Tierepopelier
Tegenapatnam
Porto Novo
Nagapatnam
Tuticori
Kartta eurooppalaisten siirtomaista Intiassa.
Käännös suomeksi
Aleksanteri Karađorđević

Ruhtinas Aleksanteri Karađorđević, Uroš Kneževićin maalaama muotokuva.
Aleksanteri (Aleksandar) Karađorđević (11. lokakuuta (J: 29. syyskuuta) 1806 Topola, Serbia – 4. toukokuuta (J: 22. huhtikuuta) 1885 Temesvár, Itävalta-Unkari) oli Serbian ruhtinas vuosina 1842–1858.
Elämäkerta

Aleksanteri oli serbien turkkilaisvastaista kansannousua johtaneen Karađorđen kolmas poika. Hän joutui asumaan vuosia maanpaossa ja palveli Venäjän armeijassa, mutta pääsi palaamaan Serbiaan Mikael Obrenovićin ollessa hallitsijana ja toimi tämän adjutanttina. Mikaelin syrjäyttämisen jälkeen vuonna 1842 Serbian kansalliskokous eli skupština valitsi Aleksanterin maan ruhtinaaksi. Muutoksen tyytymättömän Venäjän vaatimuksesta asiasta äänestettiin uudelleen kesäkuussa 1843, mutta lopputulos oli sama. Turkki kieltäytyi tunnustamasta häntä perinnölliseksi ruhtinaaksi, mutta ei muuten puuttunut valintaan.
Aleksanteri hallitsi yhdessä pienen senaattoriryhmän kanssa. Hänen hallintonsa pyrki kehittämään Serbian koulu- ja oikeusjärjestelmiä sekä rahataloutta, mutta korruption ja väärinkäytösten vuoksi uudistukset herättivät yleistä tyytymättömyyttä. Oppositioasenteen omaksui varsinkin perustuslaillisia uudistuksia toivonut älymystö. Kun eteläisessä Unkarissa nousi vallankumousvuoden 1848 aikana unkarilaisvastainen serbien kapina, Aleksanteri kieltäytyi tukemasta sitä suoraan, mutta salli vapaaehtoisten mennä vapaasti rajan yli Unkariin auttamaan kapinallisia.
Krimin sodan aikana Aleksanteri taipui Itävallan vaatimuksiin pidättäytyä Venäjän tukemisesta ja Serbia pysyi näin ollen puolueettomana. Tämä lisäsi hänen epäsuosiotaan, sillä monet serbit kannattivat panslavismia. Pariisin rauha vuonna 1856 tosin lisäsi Serbian vapauksia ja antoi sen asemalle suurvaltojen takeet. Hallitusneuvosto eli senaatti kääntyi juonittelemaan Aleksanteria vastaan, joten hän erotti vuonna 1857 sen johtajat. Kun hän seuraavana vuonna kutsui skupštinan koolle, se asettui heti vaatimaan hänen eroaan. Kokous päätti lopulta Aleksanterin syrjäyttämisestä 23. joulukuuta 1858 ja palautti Miloš Obrenovićin hänen tilalleen ruhtinaaksi. Aleksanteri pakeni Belgradin turkkilaiseen linnoitukseen, mutta kun niin Turkki kuin Itävaltakin kieltäytyivät tukemasta häntä, hän ilmoitti kruunusta luopumisestaan 3. tammikuuta 1859.
Aleksanteri vietti loppuikänsä maanpaossa asuen vuoroin Itävallassa ja Valakiassa. Hänen kannattajansa olivat ilmeisesti vastuussa ruhtinas Mikael Obrenovićin salamurhasta vuonna 1868 ja myös Aleksanteria syytettiin osallisuudesta murhasalaliittoon. Syytöksiä ei ole voitu näyttää toteen, mutta hänet tuomittiin silti poissaolevana 20 vuodeksi vankeuteen.